alexandrainst/scandi-wiki huggingface dataset:
Lokbrá

Lokbrá er íslensk hljómsveit sem hefur verið starfandi frá árinu 2000. Árið 2003 tók Lokbrá þátt í Músíktilraunum Tónabæjar og komst í úrslit en hafnaði ekki í neinu sæti.
Hljómsveitin er undir miklum áhrifum frá tónlistarmönnum hljómsveitum eins og The Beatles, Led Zeppelin, The Doors , Oasis , Blur, The Stone Roses, Bob Dylan, The Kinks, The Rolling Stones, Smashing Pumpkins, Radiohead, David Bowie, E.L.O, Muse, Franz Ferdinand, The Killers, The Mars Volta og Trúbrot svo einhverjir séu nefndir.

Lokbrá spilaði fyrstu árin tvisvar til þrisvar sinnum í viku og og þegar mest lét þá spiluðu þeir á 2-3 tónleikum á dag.

Lokbrá, gaf út fyrstu breiðskífu sína Army of Soundwaves 2006. Platan er tekin upp og pródúseruð af Birgi Erni Steinarssyni sem kenndur er við hljómsveitina Maus. Army of Soundwaves var tekin mestan part upp á Íslandi en söngurinn tekinn upp í Blackheath , London.
Lokbrá fékk plötusamning hjá Bandaríska útgáfufyrirtækinu Lucid Records en á Íslandi gáfu MSK út plötuna.

Lokbrá byrjaði að taka upp aðra breiðskífu sína "Fernando" árið 2006 í Geimsteini, Keflavík.
Platan var sett á ís eftir að harði diskurinn sem geymdi plötuna eyðilagðist en árið 2009 var byrjað að leggja lokahönd á plötuna sem er væntanleg 2009-2010.

Meðlimir 
 Trausti Laufdal Aðalsteinsson („Tinni“) - (Söngur/Gítar)
 Baldvin Albertsson („Baddi“) - (Hljómborð/Orgel)
 Oddur Ingi Þórsson („Spike“) - (Bassi/Söngur)
 Óskar Þór Arngrímsson („Z“) - (Trommur)

Tenglar 
 Lokbrá á AllMusic.com

Íslenskar hljómsveitir
Þorbjörg Sigurðardóttir Bergmann

Þorbjörg Sigurðardóttir Bergmann (13. apríl 1876 – 14. maí 1952) var hannyrðakona, verslunarrekandi og mikill safnari íslenskra menningarverðmæta. Stór hluti af grunneignum Minjasafns Reykjavíkur kom úr einkasafni Þorbjargar. 

Þorbjörg Sigurðardóttir fæddist á Seltjarnarnesi, þriðja elst ellefu barna hjónanna í Pálsbæ, en þau voru Sigurður Einarsson frá Bollastöðum og Sigríður Jafetsdóttir. Sigurður var þekktur formaður og sjósóknari. Fjórtán ára gömul, árið 1890, tók Þorbjörg burtfarapróf frá Mýrarhúsaskóla eftir sex ára nám með hæstu mögulegri einkunn. 1894 nam hún klæðskeraiðn hjá Reinholt Andersen, en fór svo í Kvennaskólann og lauk námi með fyrstu ágætiseinkunn, efst 14 bekkjarsystra. 

Að Kvennaskólanámi loknu réðst Þorbjörg innistúlka á mannmargt og myndarlegt heimili Ásthildar og Péturs J. Thorsteinsson á Bíldudal. Þar kynntist hún mannsefni sínu, Sigfúsi Bergmann, og giftust þau aldamótaárið. 

Á iðnsýningu 1911 hlaut hún verðlaunaskjal fyrir hannyrðir og á heimilisiðnaðarsýningunnin 1921 tvö heiðursskjöl, annað fyrir veggábreiðu, en hitt fyrir prjónað langsjal.

Tenglar 
 Í minningu mætrar konu; grein í Lesbók Morgunblaðsins 1971

Íslenskir kaupmenn
Hannyrðir
Dáðadrengir

Dáðadrengir er íslensk rapp-rokk hljómsveit sem sigraði Músíktilraunir 2003.

Haukur, Helgi og Atli stofnuðu hljómsveitina Morðingjarnir 2005.

Meðlimir 
 Karl Ingi Karlsson (Kalli Geimfari) - Rappari
 Atli Erlendsson (Atli Feiti) - Rappari
 Björgvin Karlsson (B-Kay) - Rappari
 Helgi Pétur Hannesson (Helgi Bestaskinn) - Trommur
 Haukur (Metaltröllið) - Bassi
 Eiríkur Ragnarsson - [plötuspilarari]

Fyrrverandi meðlimir 
 Sindri Eldon Þórsson - Bassi

Smáskífur 
Allar stelpur úr að ofan (2003)

Tenglar 
 Dáðadrengir á MySpace.
 Dáðadrengir á Rokk.is
 Dáðadrengir á Facebook

Myndband 
 Myndband við Bara Smá á YouTube

Íslenskar hljómsveitir
Sigurvegarar Músíktilrauna
Íslenskir rapparar
Expressjónismi

Expressjónismi var listastefna á fyrri hluta 20. aldar, upphaflega í málaralist, þar sem áhersla var lögð á óhefta tjáningu tilfinninga.

Tenglar 
 Expressjónistar í sviðsljósinu; 1. grein í Lesbók Morgunblaðsins 1974
 Expressjónistar í sviðsljósinu; 2. grein í Lesbók Morgunblaðsins 1974
 

Myndlist
Úllen dúllen doff - Úrval úr skemmtiþáttum útvarpsins

Úllen dúllen doff - Úrval úr skemmtiþáttum útvarpsins er 33 snúninga LP hljómplata gefin út af SG - hljómplötum árið 1980.  

Á henni flytja íslenskir skemmtikraftar frumsamið íslenskt skemmtiefni. Höfundar og flytjendur: Gísli Rúnar Jónsson, Edda Björgvinsdóttir, Randver Þorláksson og Jónas Jónasson. Gestaleikarar: Sigurður Sigurjónsson, Árni Tryggvason og Hanna María Karlsdóttir. Hljómsveitarstjórn og útsetningar: Vilhjálmur Guðjónsson. Framleiðandi: Jónas Jónasson. Leikstjóri: Gísli Rúnar Jónsson. Bixie hljómsveit Úllen dúllen doff: Haraldur Á. Haraldsson, Hlöðver Smári Haraldsson, Vilhjálmur Guðjónsson, Már Elísson og Sveinn Birgisson. Tæknivinna og magnaravarsla: Þórir Steingrímsson

Fyrir hlé 
þáttur   7.2o (mín) - Afhending færeyska jólatrésins. - Menning og list í Skepnufirði
þáttur  12.16 (min) - Á Sankti-Bernhardssjúkrahúsinu. - Öldrunardeildin. - Fyrri heimsóknartími. - Seinni heimsóknartími.
þáttur   9.42 (mín) - Húð og hitt. - Misminni. - Lyfjagjöf. - Á kynfræðsludeild.  - Alþingismaður hjá sálfræðing.

Eftir hlé  
þáttur   8.10 (mín) - Túrhilla á kjörstað. - Frambjóðandi hringir í atkvæði. - Barnakennari á kjörstað.
þáttur  11.45 (mín) - Eldhúsmellur. - Í leikhúsinu.
þáttur  9.24 (mín) - Amerískir túrhestar. - Þulur hjá sálfræðing. - Talsamband við útlönd.

Textabrot af bakhlið plötuumslags 

SG-hljómplötur
Hljómplötur gefnar út árið 1980
Macintosh Business Unit

Macintosh Business Unit (óformlega þekkt sem Mac BU eða MacBU) er eining af Microsoft sem framleiðir hugbúnað fyrir Macintosh-stýrikerfi Apple. Hún var stofnuð 7. janúar 1997 og er nú staðsett í Microsoft's Specialized Devices and Applications Group á Entertainment and Devices Division. Mac BU er ein af stærustu framleiðendunum á Macintosh-hugbúnaði að Apple Inc. frátöldu, með 180 starfsfólk um þessar mundir og metin ársvelta er 350 milljónir bandaríkjadala.

Hugbúnaður 
Í dag framleiðir Mac BU Macintosh-útgáfur af Microsoft Office, Microsoft Messenger, og Remote Desktop Client. Annar hugbúnaður sem hannaður var (en er ekki lengur í vinnslu) af Mac BU er Internet Explorer (hætt 2003), Virtual PC og MSN for Mac OS X vafri (hætt 31. maí 2005).

Saga 
Áður en Mac BU var stofnað hafði Microsoft framleitt Macintosh-hugbúnað - í raun frá 1987 þegar Microsoft gaf út Word 1.0 fyrir Macintosh. Samt sem áður var ótti um að Microsoft myndi hætta hönnun á Macintosh-útgáfum af lykilvörum s.s. Microsoft Office. Þess vegna var Mac BU sett á laggirnar árið 1997 með fimm ára skuldbindingu af hálfu Microsoft til að framleiða og styðja við Macintosh-hugbúnað - og var samningurinn framlengdur 10. janúar 2006 á Macworld Conference & Expo.

Heimildir 

Microsoft-deildir
Mac-hugbúnaðarfyrirtæki
Iðavöllur

Iðavöllur er samkomustaður goðanna í norrænni goðafræði, eða eins og segir í Völuspá: Hittust æsir / á Iðavelli, / þeir er hörg og hof  / hátimbruðu. 
Iðavöllur stendur í miðjum Ásgarði og þar mætast Æsir aftur eftir ragnarök. Frá því er sagt í lok Völuspár: 

Finnast æsir 
á Iðavelli 
og um moldþinur 
máttkan dæma 
og minnast þar 
á megindóma 
og á Fimbultýs 
fornar rúnar.

Þar munu eftir
undursamlegar
gullnar töflur
í grasi finnast,
þær er í árdaga
áttar höfðu.

Ekki má rugla Iðavöllum saman við Niðvelli. 

Staðir í norrænni goðafræði
AirPort

AirPort er þráðlaust staðarnetstækni frá Apple Inc. miðast við IEEE 802.11b-staðalinn (einnig þekkur sem Wi-Fi). AirPort Extreme er nafnið síðara tækni út frá IEEE-802.11g-staðalinn, og einnig núgildandi tæknið út frá IEEE 802.11n-staðalinn. Á Japan er tæknið kallað AirMac.

Vélbúnaður frá Apple
Carmen Kass

Carmen Kass (fædd 14. september 1978 í Paide) er eistnesk fyrirsæta.

Eistneskar fyrirsætur
Anett Griffel

Anett Griffel (fædd 8. nóvember 1990) er eistnesk fyrirsæta.

Eistneskar fyrirsætur
Tiiu Kuik

Tiiu Kuik (fædd 16. mars 1987 í Tallinn) er eistnesk fyrirsæta.

Eistneskar fyrirsætur
Hitabelti

Hitabelti eða brunabelti er loftslagsbelti jarðar sem samsvarar svæðinu umhverfis miðbaug þar sem ársmeðalhitinn er yfir 20 °C. Heittempraða beltið tekur við af hitabeltinu.

Landafræði
Loftslag
Loftslagsbelti
Kuldabelti

Kuldabelti (latína: zona frigida) er veðurfarsbelti á jörðinni sem er næst heimskautunum og með ársmeðalhita undir +10°C. Kuldabeltin taka við norðan og sunnan tempruðu beltanna. Í stjörnufræði er kuldabelti sá hluti jarðar sem liggur norðan nyrðri heimskautsbaugs eða sunnan hins syðri og tekur við af tempraða beltinu.

Landafræði
Loftslag
Loftslagsbelti
Kuldapollur

Kuldapollur (eða köld lægð) er þegar kalt loft streymir að úr öllum áttum og safnast fyrir í lægð, en heldur síðan áfram að kólna. Kuldapollur var í fyrstu haft um frostbólgusár, oftast á höndum og fótum. 

Veðurfræði
Heittemprað belti

Heittemprað belti er heiti á tveimur loftslagsbeltum á jörðinni sem afmarkast af jafnhitalínum þar sem efri mörk eru +15°C og neðri +5°C í kaldasta mánuði ársins. Heittempruðu beltin taka við af hitabeltinu og ná að tempruðu beltunum. 

Heittempruðu beltin ná nokkurn veginn frá nyrðri og syðri hvarfbaug að 38. breiddargráðu í norður og suður. Ýmis dýr búa í heittempraða beltinu

Landafræði
Loftslag
Loftslagsbelti
Temprað belti

Temprað belti er loftslagsbelti sem afmarkast við 40. breiddagráðu til þeirrar 65. og er bæði að finna á suðurhluta jarðar og norður. Í þessum beltum er veðrátta breytileg. Meðalhiti heitustu mánaða ársins er milli 10°og 20° C. Tempraða beltið liggur milli heittempraða beltisins og kuldabeltis. Meðal landa í tempraða beltinu er Litháen.

Landafræði
Loftslag
Loftslagsbelti
William Heinesen

Andreas William Heinesen (15. janúar 1900 – 12. mars 1991) var frægasti rithöfundur færeyinga. Hann var einnig skáld, tónskáld og listmálari. William Heinesen skrifaði á dönsku. Þegar sá orðrómur spratt upp að hann ætti að hljóta Nóbelsverðlaunin í bókmenntum, þá afþakkaði hann þau með þessum orðum:

Færeyska var í eina tíð í litlum metum - þeirri tungu var rétt að segja haldið niðri. Þrátt fyrir þetta hefur færeyskan getið af sér merkilegar bókmenntir, og það væri rétt að veita Nóbelsverðlaunin höfundi sem skrifað hefur á færeysku. Ef mér væru veitt verðlaunin, þá myndi dönskum rithöfundi hlotnast þau, og færeyskum bókmenntatilraunum væri veitt þungt kjaftshögg.

Bækur eftir Heinesen á íslensku 
 Nóatún - Aðalsteinn Sigmundsson þýddi; útg. 1947 
 Slagur vindhörpunnar (De fortabte spillemænd) - Guðfinna Þorsteinsdóttir þýddi; útg. 1956. [Þessa bók þýddi einnig Þorgeir Þorgeirson árið 1984 en skáldsagan nefndist þá Glataðir snillingar]
 Í töfrabirtu (Det fortryllede lys) - Hannes Sigfússon þýddi; útg. 1959. 
 Vonin blíð (Det gode håb)  - Elías Mar þýddi; 1. útg. 1970 
 Móðir sjöstjarna (Moder syvstjerne) - Úlfur Hjörvar Þýddi; 1. útg. 1974 
 Ljósfréttaskífan - ljóðaþýðingar, Þorgeir Þorgeirson; útg. 1975 
 Turninn á heimsenda: ljóðræn skáldsaga í minningabrotum úr barnæsku (Tårnet ved verdens ende) - Þorgeir Þorgeirsson þýddi; útg 1977. 
 Fjandinn hleypur í Gamalíel (Gamaliels besættelse) - Þorgeir Þorgeirson þýddi; útg. 1978. 
 Í morgunkulinu; samtímasaga úr Færeyjum (Blæsende gry) - Þorgeir Þorgeirson þýddi; útg. 1979. 
 Það á að dansa: nýjar sögur frá Þórshöfn (Her skal danses) - Þorgeir Þorgeirson þýddi; útg. 1980. 
 Kvennagullið í grútarbræðslunni (Don Juan fra tranhuset) - Þorgeir Þorgeirson þýddi; útg. 1981.
 Í svörtukötlum (Den sorte gryde) - Þorgeir Þorgeirson þýddi útg. 1982. 
 Ráð við illum öndum  (Kur mod onde ånder) - Þorgeir Þorgeirson þýddi ; Útg. 1983. 
 Glataðir snillingar (De fortabte spillemænd) - Þorgeir Þorgeirson þýddi; 1. útg. 1984 
 Atlanta -  Þorgeir Þorgeirsson þýddi; útg. 1985 
 Töfralampinn - nýjar minningasögur (Laterna magica) -/ Þorgeir Þorgeirson þýddi; útg., 1987. 
 Vængjað myrkur (Det vingede mørke) - Hannes Sigfússon þýddi; útg. 2000

Tengt efni 

Þorgeir Þorgeirson

Tenglar 
 Vinur hafsins og stjarnanna; grein í Morgunblaðinu 1965

Heinesen, William

Handhafar Bókmenntaverðlauna Norðurlandaráðs
Aldursgreining

Aldursgreiningar í jarðfræði og fornleifafræði eru notaðar til þess að áætla aldur jarðmyndana og fornleifa. Aldursgreiningar byggja á mismunandi tækni og gefa annars vegar upp afstæðan aldur og hins vegar raunaldur.

Afstæður aldur ber saman aldur jarðlaga og jarðmyndana með því að greina leiðarlög, einkennissteingervinga eða mismunandi segulstefnur.

Raunaldur gefur hins vegar upp raunverulegan aldur jarðlaga og jarðmyndana í annað hvort almanaksárum eða kolefnisárum.

Jarðfræði
Jarðeðlisfræði
Kyrrabelti

Kyrrabeltið eða lognbeltið er eitt af loftslagsbeltum jarðar næst miðbaug, meðalárshiti um eða yfir +25°C, loftþrýstingur lágur og vindar hægir. 

Landafræði
Loftslag
Loftslagsbelti

nl:Doldrum
Silfurkórinn og Pálmi Gunnarsson - Á harða, harða spretti

Silfurkórinn og Pálmi Gunnarsson - Á harða, harða spretti  er 33 snúninga LP hljómplata gefin út af SG - hljómplötum árið 1980. Á henni syngja Silfurkórinn og Pálmi Gunnarsson ýmis söng og dægurlög. Hljóðritun fór fram hjá Tóntæki. Tæknimaður: Sigurður Árnason. Hljóðblöndun: Sigurður Árnason og Ólafur Gaukur.

Lagalisti
Sprett syrpa: - Sprettur  - Lag - texti: Sveinbjörn Sveinbjörnsson - Hannes Hafstein -  Á Sprengisandi  - Lag - texti: Sigvaldi Kaldalóns - Grímur Thomsen - Ólafur Liljurós  - Lag - texti: Íslenskt þjóðlag og þjóðvísa 
Kolbrúnar syrpa: - Kolbrún  - Lag - texti: Íslenskt þjóðlag - Hannes Hafstein þýddi - Einsöngur: Pálmi Gunnarsson - Fram í heiðanna ró - Lag - texti: Amerískt lag - Friðrik A. Friðriksson - Húmar að kveldi  - Lag - texti: Stephan Forster - Jón frá Ljárskógum - Einsöngur: Pálmi Gunnarsson - Ég bið að heilsa  - Lag - texti: Ingi T. Lárusson - Jónas Hallgrímsson
Góðra vina syrpa: - Vísur Íslendinga - Lag - texti: G. Weyse — Jónas Hallgrímsson - Í Hlíðarendakoti - Lag - texti: Friðrik Bjarnason — Þorsteinn Erlingsson - Þorraþræll - Lag - texti: Íslenskt þjóðlag — Kristján Jónsson - Hin gömlu kynni - Lag - texti: Skozkt þjóðlag — Árni Pálsson þýddi -
Dalakofa syrpa: - Dalakofinn - Lag - texti: Arch. Joyce — Davíð Stefánsson - Vöggukvæði - Lag - texti: Emil Thoroddsen - Jón Thoroddsen - Geng ég fram á gnípur -  Lag - texti: Fr. Kuhlau - Matthías Jochumsson - Kirkjuhvoll -  Lag - texti: Árni Thorsteinsson - Guðmundur Guðmundsson 
Suðurnesja-syrpa: - Suðurnesjamenn - Lag - texti: Sigvaldi Kaldalóns — Ólína Andrésdóttir -  Til tunglsins - Lag - texti: Þýskt þjóðlag — Steingrímur Thorsteinsson - Ó, Súsanna - Lag - texti: Stephan Foster - Jón frá Ljáskógum - Blítt undir björkunum - Lag - texti: Páll Ísólfsson - Davíð Stefánsson -
Erlu-syrpa: - Erla - Lag - texti: Sigvaldi Kaldalóns - Stefán frá Hvítadal - Einsöngur: Pálmi Gunnarsson - Sumarhveðja - Lag - texti: Ingi T. Lárusson - Páll Ólafsson - Þú ert - Lag - texti: Þórarinn Guðmundsson - Gestur - Sofðu unga ástin mín - Lag - texti: Íslenzkt þjóðlag - Jóhann Sigurjónsson 
Fjör-syrpa: - Á fætur - Lag - texti: Sænskt þjóðlag - Grímur Thomsen - Fósturlandsins Freyja - Lag - texti: J.A.P Schults - Matthías Jochumsson - Draumur hjarðsveinsins - Lag - texti: Ísólfur Pálsson - Steingrímur Thorsteinsson - Álfareiðin - Lag - texti: Íslenskt þjóðlag - Jónas Hallgrímsson 
Kvöld-syrpa: - Lorelei - Lag - texti: Fr. Silcher - Steingrímur Thorsteinsson þýddi - Kvöld í sveit - Lag - texti: Þýskt þjóðlag - Guðmundur Guðmundsson - Kvöld - Lag - texti: Þýskt þjóðlag - Steingrímur Thorsteinsson

Silfurkórinn 
skipa á þessari plötu þau Albert Pálsson, Alfred W. Gunnarsson, Ásthildur Jónsdóttir, Eiríkur Helgason, Elín Sigmarsdóttir, Guðrún Andrésdóttir, Halldór Torfason, Hannes Sigurgeirsson, Ingibjörg Guðjónsdóttir, Jóhanna Sveinsdóttir, Kjartan Jóhannsson, Kristín Þórisdóttir, Linda Leifsdóttir, Magnús Magnússon, María Pálmadóttir, Sigríður Sigurðardóttir, Sigrún Hákonardóttir, Sigrún Magnúsdóthr, Sigtryggur Jónsson og Viðar Gunnarsson

Pálmi Gunnarsson

Ólafur Gaukur 
 

SG-hljómplötur
Hljómplötur gefnar út árið 1980
Spínat

Spínat (fræðiheiti: Spinacia oleracea) er jurt af skrauthalaætt. Spínat er einær planta (sjaldan tvíær), og getur náð allt að 30 cm hæð. Spínat getur þó lifað veturinn af í tempruðu beltunum. Spínat er mikið notað í salöt og matargerð. 

Spínat inniheldur oxalsýru sem hefur neikvæð áhrif við langtímaneyslu. Spínat þarf að sjóða til þess að minnka magn oxalsýrunar.

Tenglar 
 Notið grænmetið - réttir úr spínati; grein í Morgunblaðinu 1940

Grænmeti
Skrauthalaætt
Hljómsveit Ingimars Eydal - Þorvaldur -Helena -Vilhjálmur

Hljómsveit Ingimars Eydal - Þorvaldur -Helena -Vilhjálmur  er 33 snúninga LP hljómplata gefin út af SG - hljómplötum árið 1973.

Lagalisti
Skárst mun sinni kellu að kúra hjá - Lag - texti: Amerískt þjóðlag - Kristján frá Djúpalæk - Þorvaldur og Helena syngja
Þú kysstir mig - Lag - texti: B. Martin/P. Coulter - Ómar Ragnarsson - Helena Eyjólfsdóttir syngur
Hún er svo sæt - Lag - texti: Þorvaldur Halldórsson - Ómar Ragnarsson - Þorvaldur Halldórsson syngur
Ég tek hundinn - Lag - texti: Macrea/Barton - Ómar Ragnarsson - Helena og Þorvaldur syngja
Ég var átján ára - Lag - texti: Þorvaldur Halldórsson - Örn Bjarnason - Þorvaldur syngur
Vor í Vaglaskógi - Lag - texti: Jónas Jónasson - Kristján frá Djúpalæk - Vilhjálmur Vilhjálmsson syngur
Í nótt - Lag - texti: Þorvaldur Halldórsson - Þorvaldur syngur
Mig dregur þrá - Lag - texti: Kilgore/King - Kristján frá Djúpalæk - Þorvaldur syngur
Hverful hamingja - Lag - texti: M.Merchant - Ómar Ragnarsson - Helena syngur
Lánið er valt - Lag - texti: Howard - Valgeir Sigurðsson - Vilhjálmur syngur
Sumarást - Lag - texti: L. Hazelwood - Ásta Sigurðardóttir - Helena og Þorvaldur syngja
Raunasaga -  Lag - texti: Gordon Parsons, Dan Sheahan, Chad Morgan - Maron Vilhjálmsson - Vilhjálmur syngur
Ó, hvað get ég gert -  Lag - texti: Þorvaldur Halldórsson - Ómar Ragnarsson - Helena syngur
Komdu -  Lag - texti: Þorvaldur Halldórsson - Ómar Ragnarsson - Þorvaldur syngur

Textabrot af bakhlið plötuumslags 
 

SG-hljómplötur
Hljómplötur gefnar út árið 1973
Hljómsveit Ingimars Eydal
Skyndikaffi

Skyndikaffi er drykkur sem unninn er úr kaffibaunum. Við framleiðslu þess eru baunirnar brenndar og malaðar líkt og um venjulegt kaffi væri að ræða en síðan er ýmsum aðferðum beitt til þess að þurrka það og mala niður í fínna duft sem selt er til neytenda. Þegar duftið er sett í heitt vatn leysist það upp og til verður drykkur sem líkist venjulegu kaffi en þykir almennt ekki sambærilegur að gæðum.

Skyndikaffi hefur þann kost að fljótlegt og einfalt er að laga það. Þar að auki er geymslutími þess langur miðað við venjulegt kaffi og minna magn (bæði hvað varðar þyngd og rúmmál) þarf af skyndikaffi til að laga sama magn af drykk heldur en þegar um hefðbundið kaffi er að ræða.

Neskaffi er algeng tegund skyndikaffis á Íslandi, en heitið er stundum notað almennt um skyndikaffi.

Kaffi
Varða

Varða er steinhraukur sem er hlaðinn til vegvísunar um fjöll og óbyggðir, en einnig til að sýna landamæri, skil milli bújarða eða benda á siglingaleiðir með ströndum fram og jafnvel vísa á fengsæl fiskimið. Vörður voru þó ekki engöngu hlaðnar steinum, því stundum voru þær einnig hlaðnir úr mold eða aðeins með moldarkögglum, en þær entust síður. Þegar lagðar voru vörður eftir einhverri leið var talað um að vörðuleggja hana. Beinakerlingar voru alkunnar hér á landi. Það voru grjótvörður sem hlaðnar voru upp við alfaraveg. Munurinn á beinakerlingum og vörðum var oftast sú að oftast þegar talað er um beinkerlingar leyndust í þeim vísur, en annars er beinkerling stundum einnig haft um venjulega vörðu. 

Vörður voru stundum hlaðnar til minningar um atburði, og sumar þeirra notaðar sem eyktarmörk.

Eitt og annað 
 Að varða veg merkir að hlaða vörður meðfram honum, ferðamönnum til leiðbeiningar og öryggis.

Tengt efni 
 Fjallvegafélagið
 Landmælingavarða

Tenglar 
 Vörður og varðaðar leiðir; grein í Lesbók Morgunblaðsins 1995

Samgöngur
Fjallvegafélagið

Fjallvegafélagið var félag sem var stofnað 1831 fyrir forgöngu Bjarna Thorarensens. Markmiðið var að ryðja fjallvegi fyrir reiðgötur, hlaða vörður og byggja sæluhús. Hundrað vörður voru reistar á Holtavörðuheiði. Síðan var hafist handa við Vatnshjallaveg, á Grímstunguheiði, Sprengisandsleið og Kaldadalsleið.

Tengt efni 
 Vörðuvinafélagið

Íslensk félagasamtök
Tungnárhraun

Tungnárhraun er samheiti yfir allmörg hraun sem upptök eiga á Tungnáröræfum, í eldstöðvum sem flestar tilheyra Veiðivatnagosreininni en hún tengist megineldstöð í Bárðarbungu. Hraunin eru flest stór og hafa runnið niður með Tungná og Þjórsá. Þjórsárhraunið mikla er þeirra elst og stærst. Það rann fyrir um 8700 árum og nær til sjávar við Eyrarbakka og Stokkseyri. Búrfellshraun er einnig gríðarmikið hraun sem rann frá gígaröð á Veiðivatnasvæðinu og niður í Landsveit fyrir um 3200 árum. Tungnárhraunin eru stórdílótt þar sem stórir ljósir feldspatdílar sitja í dökkum fínkorna grunnmassa. Elsa G. Vilmundardóttir skilgreindi þessi hraun, rannsakaði þau og kortlagði. Í rannsóknarskýrslu Elsu frá 1977 er ellefu Tungnárhraunum lýst, þar hafa þau einkennisstafina THa til THk og er raðað eftir aldri.

Tungnárhraun 
 THa Þjórsárhraunið mikla 8700 ára
 THb Þjórsárhraunið mikla (syðsti hluti) 8700 ára
 THc nafnlaust hraun 8200 ára
 THd nafnlaust hraun 7900 ára
 THe nafnlaust hraun 7900 ára
 THf Kvíslahraun sem síðar fékk nafnið Sigölduhraun 4500-7000 ára
 THg Hnubbahraun
 THh Þjórsárdalshraun (líklega hluti Búrfellshrauns) 3200 ára
 THi Búrfellshraun 3200 ára
 THj Tjörvahraun 1850 ára
 THk Hnausarhaun 1850 ára

Heimildir 
 Árni Hjartarson 1988: „Þjórsárhraunið mikla - stærsta nútímahraun jarðar“. Náttúrufræðingurinn 58: 1-16.
 Árni Hjartarson 1994: „Environmental changes in Iceland following the Great Þjórsá Lava Eruption 7800 14C years BP“. Hjá J. Stötter og F. Wilhelm (ritstj.) Environmental Change in Iceland (Munchen): 147-155.
 Elsa G. Vilmundardóttir 1977: Tungnárhraun, jarðfræðiskýrsla. OS ROD 7702, 156 bls. + kort.
 Elsa G. Vilmundardóttir 1980. Hnubbafossar - eftirmæli. Týli 18. árg. 1. hefti bls. 3-6.
 Ingibjörg Kaldal, Árni Hjartarson, Kristján Sæmundsson, Magnús Á. Sigurgeirsson og Skúli Víkingsson 2018. Jarðfræðikort af Austurgosbelti - Tungnaáröræfi, 1:100.000. Reykjavík: Íslenskar orkurannsóknir, Landsvirkjun og Umhverfis og auðlindaáðuneytið.

Hraun á Íslandi
Suðurland
Skíðafélag Reykjavíkur

Skíðafélag Reykjavíkur var stofnað árið 26. febrúar 1914 og var fyrsta félagið sem hafði skíðaíþrótt að markmiði sínu. Skipulögð skíðaiðkun í Reykjavík hófst þó fyrst með stofnun Ungmennafélags Reykjavíkur haustið 1906.  Fyrsti formaður Skíðafélagsins var L.H. Möller. Var hann formaður félagsins til ársins 1939, en þá tók við formennsku Kristján Ó. Skagfjörð. 

Fyrir forgöngu L.H. Möllers og þáverandi meðstjórnanda hans í Skíðafélaginu var Skíðaskálinn í Hveradölum reistur árið 1934. Hann var fyrsti skíðaskálinn sem byggður var hér á landi. Á tímabili stóð félagið fyrir fjölmörgum skíðamótum, t.d. fyrsta landsmót skíðamanna 1937, Thule-mótin 1938 og 1939 og Landsmótið 1943.

Tenglar 
 Skíðafélag Reykjavíkur minnist 40 ára afmælis síns á morgun; grein í Morgunblaðinu 1954
 Skíðaförin á sunnudaginn var; grein í Lesbók Morgunblaðsins 1928
Hallbjörn Hjartarson - Syngur eigin lög

Hallbjörn Hjartarson - Syngur eigin lög  er 33 snúninga LP hljómplata gefin út af SG - hljómplötum árið 1975. Á henni syngur Hallbjörn Hjartarson eigin lög Útsetningar og hljómsveitarstjórn Jón Sigurðsson. Hljóðritun fór fram hjá Tóntækni hf. Tæknimaður: Sigurður Árnason. Ljósmynd á framhlið: Kristján Magnússon

Lagalisti
Lífsins braut  - Lag - texti: Hallbjörn Hjartarson  — Kristján Hjartarson
Fegurð Íslands  - Lag - texti: Hallbjörn Hjartarson — Rúnar Kristjánsson 
Saklaus koss  - Lag - texti: Hallbjörn Hjartarson — Rúnar Kristjánsson 
Veiztu að ég veit að þú veizt ég elska þig  - Lag - texti: Hallbjörn Hjartarson — Rúnar Kristjánsson
Nýjar vonir vakna - Lag - texti: Hallbjörn Hjartarson — Kristján Hjartarson
Augun bláu og augun gráu  - Lag - texti: Hallbjörn Hjartarson — Rúnar Kristjánsson 
Einn og yfirgefinn - Lag - texti: Hallbjörn Hjartarson — Kristján Hjartarson
Ég dvel hjá þér - Lag - texti: Hallbjörn Hjartarson — Kristján Hjartarson
Hjartað brennur  - Lag - texti: Hallbjörn Hjartarson — Kristján Hjartarson
Dulinn draumur - Lag - texti: Hallbjörn Hjartarson — Kristján Hjartarson
Ó, vina kær - Lag - texti: Hallbjörn Hjartarson — Kristján Hjartarson
Heiðavötnin heilla  -  Lag - texti: Hallbjörn Hjartarson — Kristján Hjartarson

SG-hljómplötur
Hljómplötur gefnar út árið 1975